cyanic-selkie/wikianc huggingface dataset:
Լազարո Ռամոս
Արտաքին հղումներ
Կատեգորիա:Բրազիլացի դերասաններ
Զապեսե
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Յարոսլավլի մարզի Դանիլովսկի շրջանի բնակավայրեր
Մուրկղմելի
Մուրկղմելի (მურყმელი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում ։
Դիրք
Գյուղը գտնվում է ծովի մակարդակից 2040 մետր բարձրության վրա։
Պավլովսկի (խուտոր, Ալեկսեևսկի շրջան)
Պավլովսկի (Павловский), խուտոր Ռուսաստանի Վոլգոգրադի մարզի Ալեկսեևսկի շրջանի կազմում։
Բնակչությունը վերջին գրանցված տվյալներով կազմում էր 300 մարդ։
Արտաքին հղումներ
Կատեգորիա:Ռուսաստանի խուտորներ Կատեգորիա:Ռուսաստանի Վոլգոգրադի մարզի Ալեկսեևսկի շրջանի բնակավայրեր
Գեոդեզիա
Գեոդեզիա, գիտություն երկրի ձևը, չափերը և գրավիտացիոն դաշտը որոշելու, ինչպես նաև պլանների ու քարտեզների վրա պատկերելու և գիտա-պրակտիկ նպատակներով երկրի մակերևույթի վրա կատարվող չափումների մեթոդների մասին։
Երկրի ձևը և չափերը
Երկրի ձևը և չափերը որոշելիս Գեոդեզիայում ելնում է երկրի մակարդակային մակերևույթների հասկացությունից։ Որպես երկրի հիմնական մակարդակային մակերևույթ, Գեոդեզիայում ընդունում են օվկիանոսների ու նրանց հետ կապված ծովերի ջրի մակերևույթը հանգիստ ու հավասարակշռության վիճակում, մտքով շարունակած ցամաքների տակով, այնպես որ այն ուղղահայաց գծերը ամևն տեղ հատի ուղիղ անկյան տակ։ Այդ մակարդակային մակերևույթի ձևը Գեոդեզիայում ընդունում են որպես երկրի հարթված ձև և կոչում գեոիդ։ Գեոիդի ձևը մաթեմատիկորեն որոշելի չէ։
Երկրային էլիպսոիդի ձևը
Երկրային էլիպսոիդի ձևը և մեծությունը որոշվում են աստղաբաշխական դիտողությունների (Երկրի մակերևույթի որոշակի կետերում ուղղահայաց գծերի ուղղության որոշում) և գեոդևզիական չափումների (հիշյալ կետերի գեոդեզիական լայնության և երկայնության որոշում) հիման վրա։ Աստղաբաշխական և գեոդեզիական չափումների ամբողջությունը, որի նպատակն է որոշել երկրի ձևը և չափերը, կոչում են աստիճանային չափումներ։ Վերջիններս համարվում են այդ պրոբլեմի լուծման երկրաչափական մեթոդներ։ Երկրի ձևի և գրավիտացիոն դաշտի ուսումնասիրությունը ներկայումս կատարվում է նաև ֆիզիկական և դինամիկ մեթոդներով, որոնք հենվում ևն ծանրության ուժի արագացման չափումների (որի մեթոդները մշակում է գրավիմետրիան) և երկրի արհեստական արբանյակների ու տիեզերական թռչող ապարատների դիտողությունների վրա։ Գեոդեզիական գիտելիքների բնագավառը բաժանվում է բարձրագույն գեոդեզիայի և Գեռիդի։
Գեռիդիի հիմնական խնդիրները
Բարձրագույն Գեռիդիի հիմնական խնդիրն է երկրի ձևի, չափերի ու գրավիտացիոն դաշտի որոշումը և երկրի մակերևույթի ուսումնասիրության համար գեոդեզիական հիմքի ստեղծումը, այդ նպատակով ճշգրիտ չափումներ կատարելու մեթոդների մշակումը։ Գեոդեզիական հենման կետերը ստեղծվում են մեծ մասամբ տրիանգուչյացիայի մեթոդով։ Այդ մեթոդի էությունը տևղանքում եռանկյունիների ցաևցի ստեղծման մեջ է, որտեղ մեծ ճշտությամբ չափված ներքին անկյունների և կողմերից մեկի միջոցով, եռանկյունաչափական սկզբունքով որոշում են մնացած եռանկյունիների կողմերի երկարությունները և եռանկյան գագաթների կոորդինատները։ Պլաններ և քարտեզներ կազմելու համար կետերի բարձրությունները որոշում են գլխավորապես երկրաչափական նիվելիրացման միջոցով։ Գեոդեզիական հենման կետերը տեղանքում ամրացվում են հատուկ նշաններով։ Պլաններ և քարտեզներ կազմելու նպատակով, Գեռիդի ուսումնասիրում է տեղանքում չափումներ կատարելու մեթոդներն ու տեխնիկան, որոնց ամբողջությունը կոչվում է տեղագրական հանույթ, իսկ Գեռիդի համապատասխան բաժինը՝ տեղագրություն (տոպոգրաֆիա)։ Ներկայումս տևրիտորիայի օգտագործման ևետ կապված ոչ մի ինժեներատեխնիկական միջոցառում չի կարող կատարվել առանց տեղագրական քարտեզի։ Գեոդեզիական չափումները լայնորեն կիրառվում են նաև օգտակար հանածոների հետախուզման, բնակավայրերի պլանավորման, հողաշինարարության և այլ բնագավառներում։
Գեռիդի ծագումը
Գեռիդիը ծագել է հեռավոր անցյալում, երբ պահանջ է առաջացել ուսումնասիրել երկրի մակերևույթը հողաչափության և տնտեսական նպատակներով։( Մ. թ․ա․ 7-րդ դար․) Բաբելոնում և Ասորեստտնում կավե տախտակների վրա աշխարհագրական քարտեզներ էին կազմվում։ (Մ․թ․ա․ 6-րդ․ դար) երևան են գալիս ենթադրություններ երկրի գնդաձևության վերաբերյալ, իսկ (մ․թ․ա․ 4րդ դար) հայտնի են դառնում դրա մի շարք ապացույցներ։ Այդ ժամանակվանից Գեռիդի ստացել է ներկայիս իր անունը և առանձնացվել որպես ինքնուրույն գիտություն։ Երկրի չափերի մասին տեղեկություններ իմանալը անհրաժեշտ էր աշխարհագրական քարտեզներ կազմելու համար (առևտուր, ծովագնացություն, ռազմ, գործ)։
Ժամանակակից Գեռիդի զարգացումը
Ժամանակակից Գեռիդի զարգացումը սկսվում է (17-րդ դար), երբ ստեղծվեցին դիտախողովակը և անկյունաչափական գործիք թևոդոլիտը, ապա՝ տրիանգուլյացիան։
Աստղաբաշխական գեոդեզիական և գրավիմետրական աշխատանքների հիման վրա որոշված են երկրի էլիպսոիդի նոր՝ կրասովսկու ու էլիպսոիդի, չափերը։ Գեռիդի բնագավառում գիտական հարցերը մշակվում են գեոդեզիայի, քարտեզագրության և աերոֆոտոհանույթի կենտրոնական Գիտահետազոտական ինստիտուտում և այլ գիտական հիմնարկներում։
Կատեգորիա:Գեոդեզիա
Ստյագայլովկա (գյուղ, Սերեդինա-Բուդայի շրջան)
2001 թվականի տվյալներով Ստյագայլովկա գյուղում բնակվում էր 301 մարդ։
Արտաքին հղումներ
Կատեգորիա:Ուկրաինայի Սումիի մարզի Սերեդինա-Բուդայի շրջանի բնակավայրեր Կատեգորիա:Ուկրաինայի գյուղեր
Որոտանի կասկադ
Որոտանի կասկադը Հայաստանի հարավում, Որոտան գետի վերին և միջին հոսանքների հատվածում, միմյանց հաջորդող երեք հիդրոէներգետիկական կառույցների՝ Սպանդարյանի հիդրոէլեկտրակայանի, Շամբի հիդրոէլեկտրակայանի և Տաթևի հիդրոէլեկտրակայանի համալիր։
Տվյալները
Կասկադի գումարային հզորությունը 404,2 ՄՎտ է, էլեկտրաէներգիայի միջին տարեկան արտադրանքը՝ 1,1 միլիարդ կՎտ·ժ։ Կասկադի ՀՀ հարավային շրջանների լեռնահանքային և պղնձամոլիբդենային արդյունաբերությունն ապահովում է էժան էլեկտրաէներգիայով, կատարում հայկական էներգահամակարգի հիմնական կարգավորիչի դերը, մեծացնում ոռոգվող հողատարածությունների ջրապահովվածությունը։ Որոտանի վերին հոսանքի գոգահովտում 277 միլիոն մ³ կարողության Սպանդարյանի կարգավորող ջրամբարն ապահովում է Որոտանի կասկադի հաջորդ աստիճանների աշխատանքը, որով և մեծանում է կասկադի ՀԷԿ-երի հզորությունը։
Խիստ ոճ
Խիստ ոճ, խիստ ոճի գրելաձևի պոլիֆոնիա (գերմ.՝ klassische Vokalpoliphonie, լատ.՝ stylus a cappella eccle - siasticus), պատմական և ոճագեղարվեստական հասկացություն։ Ձևավորվել է 15-16-րդ դարերում, հիմքում՝ վոկալ երաժշտության ինտոնացիոն հնարավորությունները, դիատոնիկ ձայնակարգերը, պարզ հավասարակշռված մետրն ու ռիթմը, դիատոնիկից բխող ինտերվալային մեղեդային քայլերը, կոնսոնանսության առաջնակարգ դերը, դիսոնանսների կախվածությունը կոնսոնանսներից։
Խիստ ոճի երաժշտությանը բնորոշ են դիատոնիկ եկեղեցական ձայնակարգերը, խուսափումը հարմոնիկ-ֆունկցիոնալ հարաբերություններից, չնախապատրաստված դիսոնանսներից ու խրոմատիզմից, համաչափ (հավասար տևողություններով) և սահուն ընթացքը, ռիթմիկ և ինտոնցիոն առումով պարզ մեղեդին, ընդհանուր հնչողականության հավասարակշռվածությունն ու բարեհնչունությունը։ Այդ հատկանիշներն ապահովելու համար մշակվել են մի շարք կանոններ, որոնք խստորեն պահպանել են խիստ ոճի ներկայացուցիչ կոմպոզիտորները։
Որոտանի կասկադ
Արտաքին հղումներ
Կատեգորիա:Սյունիքի մարզի ջրաէլեկտրակայաններ Կատեգորիա:Սիսիանի շրջան
Խիստ ոճ
17-րդ դարից խիստ ոճի առաջընթացը պայմանավորվել է գործիքային և վոկալ-գործիքային երաժշտության զարգացումով. կարևոր նշանակություն են ստացել ձայնահարմոնիկ ֆունկցիոնալ սկզբունքի աստիճանականացումը, մաժոր և մինոր կենտրոնացված ձայնակարգերի դրսևորումը։ Այդ ոճի նշանավոր ներկայացուցիչներից են Պալեստրինան, Օ. դի Լասսոն և ուրիշներ։
Կատեգորիա:Երաժշտական եզրույթներ
Մանիլովկա (գյուղ, Խմելնիցկիի շրջան)
Մանիլովկա (Манилівка), գյուղ Ուկրաինայի Խմելնիցկիի մարզի Խմելնիցկիի շրջանում։
Արտաքին հղումներ
Կատեգորիա:Ուկրաինայի Խմելնիցկիի մարզի Խմելնիցկիի շրջանի բնակավայրեր Կատեգորիա:Ուկրաինայի գյուղեր Կատեգորիա:1638 թվականին հիմնադրված բնակավայրեր
Յարբաշի
Յարբաշի, գյուղ Օսմանյան կայսրությունում, Տրապիզոնի վիլայեթի Ունիեի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Պավլովսկոե (գյուղ, Լեբեդյանսկի շրջան)
Պավլովսկոե (Павловское), գյուղ Ռուսաստանի Լիպեցկի մարզի Լեբեդյանսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Լեբեդյանսկի շրջանի բնակավայրեր
Կլաուդիա Պինա
Կլաուդիա Պինա Մեդինա (Clàudia Pina Medina, ), իսպանացի ֆուտբոլիստ, «Բարսելոնա» ակումբի և Իսպանիայի հավաքականի հարձակվող։
Ակումբային կարիերա
Մանկության տարիներին Պինան ֆուտզալ է խաղացել, որից հետո 2011 թվականին նրան նկատել են Էսպանյոլի սկաուտները, որտեղ էլ նա շուտով տեղափոխվել է։ 2013 թվականին տեղափոխվել է Բարսելոնայի ակադեմիա և իր երկրորդ մրցաշրջանում օգնեց թիմին հաղթել երիտասարդական առաջնությունում, 20 խաղում խփելով 100 գոլ։
Թիմային
«Բարսելոնա»
Իսպանիայի հավաքական (մինչև 17 տարեկան)
Ծանոթագրություններ
Կատեգորիա:Իսպանացի կին ֆուտբոլիստներ
Կոլումբարիում
Կոլումբարիում (, սկզբնական նշանակությունը՝ աղավնատուն, - աղավնի), աճյունասափորների զետեղարան։ Հին Հռոմում կոլումբարիումները ներսում կիսաշրջանաձև խորշերի շարքերով, ստորգետնյա կամ վերգետնյա, 1-3 հարկ բարձրությամբ կառույցներ էին (օրինակ, մ.թ.ա. 1-ին դարում Ապիյան ճանապարհին կառուցված, որմնանկարներով, թանկարժեք խճապատկերներով ու զարդերով ճոխացված կոլումբարիումը, որը հայտնաբերվել է 1726 թվականին)։ Հռոմեական կոլումբարիումները սովորաբար ամբողջովին կամ մասամբ եղել են ընդգետնյա ։ Ներկայիս կոլումբարիումները կից են գերեզմանատներին և դիակիզարաններին։ 1957 թվականին Երևանի Նոր Արեշ թաղամասում հայտնաբերվել է մ.թ.ա. I հազարամյակի 1-ին քառորդի ուրարտական կոլումբարիում։
Արտաքին հղումներ
Կատեգորիա:Թաղում
Զապլատինո
Զապլատինո (Заплатино), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Պավլովսկի շրջանի բնակավայրեր
Ալեքսեյ Կորին
Ալեքսեյ Միխայլովիչ Կորին (Алексе́й Миха́йлович Ко́рин, ), ռուս նկարիչ, Գեղարվեստական շրջիկ ցուցահանդեսների ընկերության անդամ, Մոսկվայի նկարչության, քանդակագործության և ճարտարապետության ուսումնարանի պրոֆեսոր։
Կենսագրություն
1885 թվականից մասնակցել է Մոսկվայի արվեստասերների ընկերության «Չորեքշաբթի» գեղարվեստի խմբակի ցուցահանդեսներին։ 1890 թվականին արժանացել է Մոսկվայի արվեստասերների ընկերության երկրորդ մրցանակին, 1891 թվականին և 1892 թվականին՝ դիմանկարների առաջին մրցանակներին։ 1891 թվականին առաջին անգամ մասնակցել է շրջիկ նկարիչների ցուցահանդեսին։ 1892 թվականին նկարել է «Հիվանդ նկարիչը» կտավը, որը բարձր են գնահատել այնպիսի վարպետներ, ինչպիսիք են Իլյա Ռեպինը և Վլադիմիր Ստասովը։ 1892 թվականին Պավել Տրետյակովը  իր հավաքածուի համար ձեռք է բերում «Հիվանդ նկարիչը» կտավը։
1895 թվականից եղել է Գեղարվեստական շրջիկ ցուցահանդեսների ընկերության անդամ, 1900 և 1902 թվականներին Մոսկվայում զբաղվել է ընկերության ցուցահանդեսների կազմակերպմամբ։ 1900 թվականից բնակվել է Մոսկվայում, ամառային ամիսներն անցկացրել է Տվերի նահանգի Կլինի մոտ գտնվող Մարինո գյուղում։ 1894-1917 թվականներին դասավանդել է Մոսկվայի գեղանկարչության, քանդակագործության և ճարտարապետության ուսումնարանում, 1900-ականների սկզբին՝ Ստրոգանովի անվան տեխնիկական գծագրության կենտրոնական ուսումնարանում։ Մասնակցել է Տոբոլսկի թանգարանի (1900), Վյատկայի արվեստի և պատմության թանգարանի (1910) արվեստի բաժնի կազմակերպմանը։ 1911-1912 թվականներին նկարազարդել է Սոֆիայի տաճարը, Ալեքսանդր Նևսկու հուշարձանը, վերականգնել Տրոիցե-Սերգիյան մայրավանքի սրբապատկերները և որմնանկարները։ 1911 թվականին ցուցադրել է իր աշխատանքները Հռոմի համաշխարհային ցուցահանդեսում։ Նկարչի կենցաղային նկարների հերոսներն իրական մարդիկ են նրա շրջապատից։ «Թեյի սեղանի շուրջը» նկարում Կորինի պապն է՝ Նիկոլայ Իլարիոնովիչը, նրա սկեսուրը՝ Ալեքսանդրա Ֆլեգոնտովնա Ամմոսովան (ծնդյամբ՝ Վոսկրեսենսկայա, ճարտարապետներ Ս. Ֆ. և Ֆ. Ֆ. Վոսկրեսենսկիների քույրը) պատկերված է «Նորից ձախողվեց» կտավում, նկարչի մտերիմ և ծանոթ մարդիկ են պատկերված «Գիմնազիայից հեռանալուց առաջ», «Բաց պատուհանի մոտ» և շատ ուրիշ նկարներում։
1917 թվականի Հոկտեմբերյան հեղափոխությունից հետո նա վերջնականապես բնակություն է հաստատել Մարինո գյուղում, որտեղ ունեցել է իր սեփական արվեստանոցը։ Մասնակցել է 1918-1919 թվականներին Մոսկվայում կայացած գեղանկարների 2-րդ և Ռյազանի 3-րդ պետական ցուցահանդեսներին։ Ծանր հիվանդությունից հետո՝ 1923 թվականին, մահացել է Մարինո գյուղում, որտեղ էլ թաղված է։ Նկարչի աշխատանքները գտնվում են բազմաթիվ թանգարանային հավաքածուներում, այդ թվում՝ Պետական Տրետյակովյան պատկերասրահում, Ռուսական պետական թանգարանում, Պլյոսի թանգարան-արգելոցում և այլն։
Արտաքին հղումներ
Կատեգորիա:Ռուսական կայսրության նկարիչներ Կատեգորիա:Մոսկվայի նկարչության, քանդակագործության և ճարտարապետության ուսումնարանի շրջանավարտներ Կատեգորիա:Սուրբ Ստանիսլավի շքանշանի ասպետներ Կատեգորիա:Ռուս դիմանկարիչներ Կատեգորիա:Պերեդվիժնիկներ Կատեգորիա:Ռուս նկարիչներ
Պալ Չեռնաի
Ակումբային
Պալ Չեռնաին իր ֆուտբոլային կարիերան սկսել է հունգարական «Չեպել» ակումբում և երկու անգամ հրավիրվել է մասնակցելու Հունգարիայի ազգային հավաքականի խաղերին, չնայած այն հանգամանքին, որ այդ ժամանակաշրջանը Հունգարիայում խաղում էր ֆուտբոլիստների «ոսկե սերունդը» (ներառյալ Ֆերենց Պուշկաշը, Զոլտան Ցիբորը և այլք), այնինչ «Չեպելն» այդ տարիներին երկրի առաջնությունում զբաղեցնում էր վերջին հորիզոնականները, իսկ 1953 թվականին հազիվ է մնում հունգարական բարձրագույն լիգայում՝ 14 մասնակիցների շարքում զբաղեցնելով 11-րդ տեղը։
1956 թվականին՝ Հունգարական հեղափոխության ճնշումից հետո, Չերնաին իր շատ հայրենակիցների նման լքում է Հունգարիան։ Նա մեկնում է Շվեյցարիա, ապա տեղափոխվում Արևմտյան Գերմանիա, որտեղ մինչև 1958 թվականը խաղում է «Կառլսրուե» ակումբում։ Հետագայում Չերնաին մեկնում է Շվեյցարիա, որտեղ խաղում է «Լա Շո դե Ֆոն» ակումբում, որի կազմում մասնակցում է Շվեյցարիայի առաջնությանը՝ զբաղեցնելով 7-րդ տեղը։
1959 թվականին Չեռնաին վերադառնում է ԳՖՀ և միանում «Շտուտգարտեր Կիկերս» ակումբին, որը նոր էր դուրս եկել Բունդեսլիգա։ Նոր ակումբի կազմում անցկացրած առաջին մրցաշրջանն անհաջող էր Չերնաիի համար. ակումբը կրկին տեղափոխվում է գերմանական երկրորդ դիվիզիոն։ Շտուտգարտում գտնվելու տարիներին Չերնաին ֆուտբոլուց բացի ունեցել է սեփական «Պուստա» սրճարանը և զբաղվել է ավտոտնակների վարձույթով։
1965 թվականին Պալ Չեռնաին տեղափոխվել է շվեյցարական «Բլաու Վեյս Ցյուրիխ» ակումբ, որտեղ խաղացել է շատ կարճ ժամանակ։ Շվեյցարական ակումբում խաղալու ընթացքում Չերնաին սովորել է մարզչի մասնագիտությունը և մարզչի դիպլոմ է ստացել Մագլինգենի Սպորտային դպրոցում։
Մարզչական
Իր մարզչական կարիերան Պալ Չեռնաին սկսել է Արևմտյան Գերմանիայի «Վակեր-04» ակումբում, որն այն ժամանակ հանդես էր գալիս Բեռլինի երկրորդ լիգայում։ Չեռնաիի գլխավորությամբ անցկացված երկու տարիների ընթացքում ակումբն զբաղեցրել է 4-րդ և 5-րդ տեղերը համապատասխանաբար։ Այնուհետև հունգարացին գլխավորել է Ռոյտլինգեն քաղաքի համանուն ակումբը, որ հանդես էր գալիս տարածաշրջանային լիգայի երկրորդ դիվիզիոնում և զբաղեցրել է 15-րդ տեղը։ Դրանից հետո Չերնաին դարձել է Բելգիայի Անտրվեպեն քաղաքի «Ռոյալ» ակումբի մարզիչը, սակայն հեռացվել է պաշտոնից նախքան մրցաշրջանի ավարտը։ Բելգիայից ԳՖՀ վերադառնալուց հետո Չերնաին չորս տարի գլխավորել է Հյուսիսային Բադենի հավաքականը, որի հետ նվաճել է իր առաջին տիտղոսը՝ Սիրողական թիմերի գերմանական գավաթը. եզրափակչում «Բադենը» խաղացել է Ներքին Ռեյնի հավաքականի դեմ, խաղն ավարտվել է 1:1 հաշվով, կրկնախաղին Ներքին Ռեյնի հավաքականը չի ժամանել, և գավաթը բաժին է հասել Բադենին։
1977 թվականի հուլիսի 1-ին Պալ Չեռնաին դառնում է Ֆրանկֆուրտի «Այնտրախտ» ակումբի գլխավոր մարզիչ Դյուլա Լորանտի օգնական։ Լորանտն ակումբը գլխավորում էր 1976 թվականի նոյեմբերից։ Կես տարի անց նա կրկին դառնում է Լորանտի օգնականը «Բավարիա» ակումբում, ուր տեղափոխվել էր Լորանտը գերմանական ֆուտբոլի պատմության մեջ տեղի ունեցած մարզիչների միակ փոխանակության արդյունքում։ Սակայն Լորանտն ակումբում երկար չի մնում. նա հեռացվում է պաշտոնից «Ֆորտունա» ակումբի դեմ խաղում 1:7 հաշվով պարտությունից հետո, իսկ մինչ այդ ակումբը բունդեսլիգայում զբաղեցրել էր միայն 12-րդ տեղը։ Լորանտի հեռանալուց հետո ակումբի գլխավոր մարզիչ է դառնում Չերնաին։
Չերնաին հենց սկզբից նշանակվել էր ժամանակավոր մարզիչ, և «Բավարիայի» նախագահ Վիլհելմ Նոյդեկերն ու ակումբի մենեջեր Ռոբերտ Շվանը փնտրել են այլ մարզիչ, բայց ակումբի ղեկավարները չեն կարողացել համաձայնության գալ, և խաղացողներին առաջարկել են, որ նրանք ընտրեն մարզչին։ Խաղացողները քվեարկել են Չերնաիի օգտին։ Այդ իրադարձությունները լուսաբանվել են լրագրողների կողմից, և արդյունքում 1979 թվականի մարտի 1-ին Չերնաին դարձել է «Բավարիայի» գլխավոր մարզիչ։ Մրցաշրջանի ավարտին Չերնաին իր ակումբի հետ զբաղեցրել է չորրորդ տեղը։ Մեկ տարի անց ակումբը հինգ տարվա ընդմիջումից հետո հաղթել է Գերմանիայի առաջնությունում, մամուլում հիացական արձագանքներ են հնչել պաշտպանական նոր սխեմայի վերաբերյալ, որ այդ ժամանակ կոչվել է «Պալի համակարգ» (հետագայում այն անվանել են «զոնային պաշտպանություն»)։ Նույն թվականին Չերնաիի գլխավորությամբ ակումբը հասել է ՈՒԵՖԱ-ի գավաթի խաղարկության կիսաեզրափակիչ։ Հաջորդ մրցաշրջանում «Բավարիան» պաշտպանել է իր տիտղոսը, հասել Չեմպիոնների լիգայի կիսաեզրափակիչ, որտեղ զիջել է «Լիվերպուլին»։ Մյուս մրցաշրջանում «Բավարիան» զբաղեցրել է երրորդ տեղը, սակայն դարձել է ԳՖՀ գավաթակիր՝ 4:2 հաշվով հաղթելով «Նյուրնբերգին»։ Մեկ տարի անց «Բավարիան» հանդես է եկել ավելի վատ՝ զբաղեցնելով 4-րդ տեղը, իսկ ՈՒԵՖԱ գավաթակիրների գավաթի առաջնությունում դուրս է մնացել դեռ քառորդ եզրափակչից։ Դրանից հետո Չերնաին հեռացվել է պաշտոնից։
«Բավարիայից» հետո Չերնաին գլխավորել է հունական «ՊԱՕԿ» ակումբը, որը ՈՒԵՖԱ գավաթի խաղարկության ընթացքում հանդիպել է «Բավարիայի» հետ. երկու խաղերի ընթցաքում ոչ մի գոլ չի խփվել, և հետխաղյա 11 մետրանոցների հարվածաշարի արդյունքում գերմանացիները հաղթել են 9:8 հաշվով։ Մրցաշրջանի ավարտին Չերնաին Հունաստանից տեղափոխվել է Պորտուգալիա։ Այնտեղ նա գլխավորել է «Բենֆիկա» ակումբը, որի հետ դարձել է Պորտուգալիայի գավաթակիր՝ եզրափակչում 3:1 հաշվով հաղթելով «Պորտուին»։ Սակայն առաջնությունում ակումբն զբաղեցրել է երրորդ տեղը։ Դրանից բացի՝ մարզիչը խնդիրներ ուներ ակումբի առաջատար խաղացողների հետ և ստիպված է լինում հեռանալ Լիսաբոնից։
Վերադառնալով ԳՖՀ՝ Չերնաին գլխավորում է Դորտմունդի «Բորուսիա» ակումբը, որ երկրի առաջնությունում զբաղեցնում էր վերջին հորիզոնականներից մեկը։ Չերնաին չի կարողանում փրկել ակումբը երկրորդ բունդեսլիգա տեղափոխվելուց։ 1987 թվականի սեպտեմբերին Չերնաին դառնում է թուրքական «Ֆեներբախչե» աումբի մարզիչը, սակայն ակումբի հետ Թուրքիայի առաջնությունում զբաղեցնում է միայն 8-րդ տեղը, ինչն այդ առաջնությունում ակումբի ամենավատ արդյունքներից մեկն է նրա ողջ պատմության ընթացքում։ Այնուհետև Չերնաին գլխավորում է Ֆրանկֆուրտի «Այնտրախտ» ակումբը, որին փրկում է բունդեսլիգայից դուրս մնալուց, սակայն մրցաշրջանի ընթացքում նրան փոխարինում է այլ մարզիչ, որի հետ ակումբը տեղափոխվում է գերմանական երկրորդ դիվիզիոն։
«Այնտրախտից» հեռանալուց մեկ տարի անց Չերնաին սկսում է աշխատել շվեյցարական «Յանգ Բոյզ» ակումբի հետ, որն զբաղեցնում է միայն 8-րդ տեղը, և մրցաշրջանի ավարտին Չերնաիին հեռացնում են պաշտոնից։ 1990 թվականի նոյեմբերին նա դառնում է «Գերտա» ակումբի մարզիչ, սակայն ակումբի հաջող խաղերին հաջորդում են պարտությունները, և առաջնության 20-րդ տուրից հետո մարզչին հեռացնում են։
1993 թվականին Չերնաին առաջին անգամ դառնում է հավաքականի մարզիչ՝ գլխավորելով Հյուսիսային Կորեայի հավաքականը։ Սակայն հունգարացուն չի հաջողվում հավաքականին դուրս բերել 1994 թվականի աշխարհի առաջնություն։ Չերնաիի մարզչական կարիերայի վերջին ակումբը դառնում է հունգարական «Շոպրոնը», որը նա գլխավորել է 1994 թվականի հոկտեմբերից 1995 թվականի ապրիլ, երբ ակումբն առաջնությունում զբաղեցրել է վերջին տեղը։
Արտաքին հղումներ
Կատեգորիա:Հունգարացի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Հունգարիայի հավաքականի ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:Բունդեսլիգայի ֆուտբոլիստներ
Իզաբելլա Լեոնգ
Լուիզա Իզաբելլա Նոլասկո դա Սիլվա (Luísa Isabella Nolasco da Silva, ), չինացի դերասանուհի, երգչուհի։ Հանդիսատեսին հայտնի է «Մումիա։ Վիշապների կայսրի դամբարանը», «Չինական պատմություն» ֆիլմերից։
Ծանոթագրություններ
Կատեգորիա:Չինացի դերասանուհիներ Կատեգորիա:1978 ծնունդներ Կատեգորիա:Հունիսի 23 ծնունդներ Կատեգորիա:Չինացի երգչուհիներ Կատեգորիա:21-րդ դարի երգչուհիներ
Որովայնամզի բորբոքում
Որովայնամզի բորբոքում, պերիտոնիտ, զարգանում է որովայնի որևէ օրգանի հիվանդության, վնասվածքի և վիրաբուժական միջամտության բարդության, երբեմն՝ ախտաբանական առաջնային օջախից վարակի տարածման հետևանքով։ Պատճառներն են՝ որդանման ելունի սուր բորբոքումը, ստամոքսի և 12-մատնյա աղիքի խոցի ծակվելը, աղիքների անանցանելիությունը, վնասվածքների ու վիրավորումների ժամանակ որովայնամզի ամբողջականության խախտումը ևն։ Հարուցիչներն են կոկերը և աղիքային ցուպիկը։ Ըստ պրոցեսի տարածվածության որովայնազմի բորբոքումը լինում է սահմանափակ և տարածուն, ըստ ընթացքի՝ սուր և քրոնիկական, ըստ արտաքիրտի բնույթի՝ շճային, թարախային, ֆիբրինային, նեխական։ Սուր տարածուն որովայնիզմի բորբոքումը բնորոշվում է արագ զարգացող ծանր ընթացքով, հաճախ պատճառ դառնում մահացության։ Սուր սահմանափակ որովայնազմի բորբոքման դեպքում առաջանում են որովայնամզի կպումներ։ Բորբոքային օջախի շրջանում լինում են ցավեր, տեղային փքվածություն և որովայնի մկանների լարում։
Ծանոթագրություններ
Կատեգորիա:Բորբոքումներ Կատեգորիա:Անհետաձգելի բուժօգնություն
Պորտ Վիլա
Պորտ Վիլա, Վանուատուի խոշորագույն քաղաքը և մայրաքաղաքը, գտնվում է Խաղաղ օվկիանոսի հարավարևմտյան ափին։
Բնակչություն
Բնակչությունը կազմում է ավելի քան 45,000 մարդ։ Այստեղ ապրում են մելանեզիացիներ, պոլինեզիացիներ, ասիացիներ, ավստրալիացիներ և եվրոպացիներ (մասնավորապես Միացյալ Թագավորությունից և Ֆրանսիայից)։
Մուրշկելի
Մուրշկելի (მურშკელი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում ։
Պորտ Վիլա
Բնակչություն
Բնակչության մեծամասնությունը խոսում է բիսլամա լեզվով, որը պաշտոնական կարգավիճակ ունի միայն Վանուատուում։ Տարածված են նաև ֆրանսերենը և անգլերենը։
Մուրշկելի
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 27 մարդ ։
Պորտ Վիլա
Ծանոթագրություններ
Կատեգորիա:Վանուատուի քաղաքներ
Քառագագաթ
Քառագագաթ, լեռ Հայաստանի Արարատի մարզում, Գեղամա լեռների համակարգում, Խոսրովի անտառ արգելոցի տարածքում, Ուրցաձոր գյուղից 15 կմ հյուսիս։ Ունի 1948 մ բարձրություն ։
Ծանոթագրություններ
Կատեգորիա:Արարատի մարզի լեռներ
Նապոլեոն III
Նապոլեոն III (Napoleon), Շառլ Լուի Նապոլեոն Բոնապարտ (Charles Louis Napoléon Bonaparte), ), Ֆրանսիայի կայսր (1852 - 1870), Նապոլեոն I-ի եղբոր՝ Լուի Բոնապարտի որդին։
1815 թվականից եղել է տարագրության մեջ։ Նապոլեոն I-ի որդու՝ Ռայխշտադի դքսի, մահից (1832) հետո բոնապարտիստների կողմից ճանաչվել է որպես ֆրանսիական գահի «օրինական» հավակնորդ։ Խռովության միջոցով քանիցս փորձել է զավթել իշխանությունը։ 1840 թվականին ֆրանսիական կառավարությունը նրան դատապարտել է ցմահ բանտարկության։ 1846 թվականին փախել է Անգլիա, 1848 թվականի Փետրվարյան հեղափոխությունից հետո վերադարձել է Ֆրանսիա։ Օգտվելով ստեղծված բարենպաստ սոցիալական և քաղաքական պայմաններից՝ 1848 թվականին Նապոլեոն III-ը կարողացել է ընտրվել հանրապետության պրեզիդենտ։ 1852 թվականին զինվորականության օգնությամբ կատարել է պետական հեղաշրջում և հռչակվել կայսր՝ Նապոլեոն III անունով։
Նապոլեոն III-ի կառավարությունը պատերազմներ է մղել Ավստրիայի, Հնդկաչինի, Սիրիայի, Մեքսիկայի դեմ, մասնակցել Ղրիմի պատերազմին (1853 - 1856)։ Երկրորդ կայսրության արտաքին քաղաքական անհաջողությունները և մասնավորապես ֆրանս-պրուսական պատերազմը (1870 - 1871), արագացրին կայսրության կործանումը։ 1870 թվականին Սեդանի ճակատամարտում Նապոլեոն III-ը գերի հանձնվեց պրուսացիներին։ Փարիզում 1870 թվականի սեպտեմբերի 4-ի հեղափոխությունը գահընկեց արեց Նապոլեոն III-ին։ 1871 թվականի Ֆրանկֆուրտի պայմանագրով Նապոլեոն III-ը ազատվել է գերությունից և մինչև կյանքի վերջը ապրել Անգլիայում։
Ծանոթագրություններ
Կատեգորիա:Ֆրանսիայի կայսրեր Կատեգորիա:Բոնապարտներ Կատեգորիա:Կաթոլիկ միապետներ Կատեգորիա:Ֆրանսիայի քաղաքական գործիչներ Կատեգորիա:Կապիչի շքանշանի ասպետներ
Ավգուստո Սիկարե
Ավգուստո Ուլդերիկո Սիկարե (, Augusto Ulderico Cicaré), արգենտինացի գյուտարար, ինժեներ և ավիակոնստրուկտոր, «Cicaré Helicópteros S.A». ընկերության հիմնադիր և առաջին նախագահ։
Կենսագրություն
Սիկարեն ստեղծել է իր առաջին «Cicaré CH-1» ուղղաթիռը 1958 թվականին ։ Այն եղել է Հարավային Ամերիկայում մշակված առաջին ուղղաթիռը։ 1960-ականների վերջին գյուտարարը մշակել է 4-հարվածանի V-աձև շարժիչ DKW մեքենաների համար, որը փորձարկվել է արգենտինացի մրցարշավորդ Խուան Մանուել Ֆանգիոյի կողմից ։ Մշակվել է նաև սպորտային տարբերակ, սակայն DKW-ի սնանկացումը հանգեցրել է նախագծի փակմանը։ 1972 թվականին Ավգուստո Սիկարեն ներկայացրել է երրորդ ինքնաթիռը՝ «Cicaré CH-3» ։
Ավգուստո Սիկարեն մշակել է իտալական «Heli-Sport» ընկերության «CH-7 Angel» և 2-տեղանոց «CH-7 Kompress» ուղղաթիռների նախատիպերը՝ «Dennis Vetters Mini-500», «Voyager-500»-ի հետ միասին ։
Կյանքի վերջին տարիներին նա աշխատել է ավիացիոն դիզայնի ոլորտում. 2010 թվականին ներկայացվեցվել են «Cicaré CH-7B և Cicaré CH-12» գերթեթև ուղղաթիռները և «Cicaré SVH-3» ուղղաթիռի սիմուլյատորը, որը 1998 թվականին հռչակվել է Արգենտինայի ազգային գյուտ։
Ավգուստո Սիկարեն մահացել է Բուենոս Այրես նահանգի Սալադիլո քաղաքում, 2022 թվականի հունվարի 26-ին, 84 տարեկան հասակում ։
Պարգևներ
1987 թվականին Ավգուստո Սիկարեն արժանացել է Խուան Մանուել Ֆանգիոյի մրցանակի, որը համարվում է արգենտինացի գյուտարարների բարձրագույն մրցանակը։ 1970 թվականին ճանաչվել է Արգենտինայի տասը ամենանշանավոր երիտասարդներից մեկը ։
1999 թվականին Սալադիլո տանող ճանապարհը կոչվել է Ավգուստո Սիկարեի անունով։
Արտաքին հղումներ
Կատեգորիա:Արգենտինացի գյուտարարներ Կատեգորիա:Արգենտինայի գործարարներ
Երիցուկ բազմամյա
Երիցուկ բազմամյա , պատկանում է բարդածաղկավորների (Compositae) ընտանիքին։ Վայրի վիճակում հանդիպում է Կովկասում, Իրանում, Միջին Ասիայում։
Կենսաբանական նկարագիր
Երիցուկը (P.roseum Bieb) բազմամյա նրբագեղ բույս է, որի բարձրությունը հասնում է 40-80 սմ-ի։ Ցողունները ճյուղավոր են կամ առանց ճյուղերի, փետրաձև կտրտված տերևներով։ Ունի հասարակ կամ լիաթերթ ծաղիկներ 5-10 սմ տրամագծով։ Ծաղկի պսակաթերթները լինում են խողովակաձև կամ լեզվակավոր, սպիտակ, վարդագույն կամ կարմիր։ Թուփը մեր պայմաններում ձմեռում է բաց գրունտում։ սմ
Պարտեզային հիբրիդ ձևերից աչքի են ընկնում P.r.h. grandifiorum-ը և P.roseum hybridum fl. pleno-n: Երկու բույսերն էլ ունեն 80 սմ բարձրություն։ Այդ բույսերի լիաթերթ ծաղիկները շատ նման են միջին մեծություն ունեցող չինական աստղածաղկին։ Ծաղկում են մայիս ամսին։
Օգտագործում
Երիցուկը ծաղկային ձևավորումներում օգտագործվում է միքսբորդերներում, զանազան դեկորատիվ խմբավորումներում, որպես առանձնյակ (սոլիտեր) մարգախոտի վրա և այլն, ինչպես նաև ծաղկեփնջերի համար կտրած ծաղիկներ ստանալու նպատակով։ Գծային ձևավորումներում, եզրաշերտերի համար օգտագործվում է ցածրահասակ 40-45 սմ բարձրություն ունեցող այլատեսակը։
Մշակում
Բազմացվում է թփիկի բաժանումով, արմատածիլերով և սերմերով։ Լիաթերթ ծաղկավոր այլատեսակները բազմանում են միայն վաղ գարնանը՝ թփիկի բաժանումով, 4-5 տարին մեկ անգամ։ Սերմերով բազմացման դեպքում ցանկը կարելի է կատարել ջերմատներում և ջերմոցներում, վաղ գարնանը, իսկ բաց գրունտում՝ մարգերի մեջ և՛ գարնանը, և՛ աշնանը։ Սերմերը ծլում են 10-12 օրում, ծլունակությունը պահպանում են 2-3 տարի։ Դրանք փոքր են, սեպաձև, գորշ դարչնագույն։ Խոշորածաղիկ երիցուկների մեկ գրամ սերմը պարունակում է մոտավորապես 700 սերմնահատիկ։ Բույսերը անհրաժեշտ է տնկել արևոտ հողամասերում, չնայած որ վատ չի աճում նաև կիսաստվերում։ Պահանջում է սննդանյութերով հարուստ, բերրի հողեր։ Բույսը բույսից պետք է տնկել 25-30 սմ հեռավորության վրա։ Ոռոգումը անհրաժեշտ է տալ չափավոր։
Գրականություն
Կատեգորիա:Բարդածաղկավորներ Կատեգորիա:Եվրոպայի բուսական աշխարհ
Այռունո
Այռունո  (Airuno), կոմունա Իտալիայում, գտնվում է Լոմբարդիա մարզի Լեքո գավառում ։
2004 թվականի դեկտեմբերի 31-ի տվյալներով բնակավայրն զբաղեցնում էր 4,3 քառակուսի կիլոմետր տարածք, որի վրա ապրում էր 2.749 մարդ ։ 2008 թվականի տվյալներով այդ ցուցանիշը կազմել է 2.605, բնակչության խտությունը՝ 651 մարդ/կմ²։ Փոստային ինդեքս՝ 22050։ Հեռախոսային կոդ՝ 00039.
Ժողովրդագրություն
Բնակչության թվաքանակի փոփոխությունները 1861-2001 թթ.
Մադոննա դելլա Ռոկկա եկեղեցի
Կառուցվել է նախկին ամրոցի տեղում, որը Ֆրանչեսկո Սֆորցայի ռազմական հենակետն է եղել 1446-1450 թթ. կռիվների ժամանակ ։
Արտաքին հղումներ
Կատեգորիա:Իտալիայի քաղաքներ
Մարտունաշեն (Շահումյանի շրջան)
Մարտունաշեն, գյուղ Արցախի Հանրապետության Շահումյանի շրջանում։ 1990-ական թվականների հայ-ադրբեջանական պատերազմից հետո գտնվում է հակառակորդի հսկողության տակ ։ Գտնվում է Գանձակ քաղաքից 30 կմ արևելք։ Գտնվում է Խանլար քաղաքից 29 կմ հարավ-արևելք, Կյուրկչայ գետի աջ կողմում, լեռնալանջին։
Կլիման մեղմ է և առողջարար։
Նախկինում Կարաբուլաղ անվանմամբ մտել է Ելիզավետպոլի նահանգի Ելիզավետպոլի գավառի մեջ։
Բնակչություն
1907 թվականին ուներ 315 հայ բնակիչ։
Տնտեսություն
Բնակչության հիմնական զբաղմունքը անասնապահություն, բանջարանաբոստանային և կերային կուլտուրաների մշակություն էր։
Հասարարակական կառույցներ
Գործում էր միջնակարգ դպրոց, մշակույթի տուն, գրադարան, բուժկայան։
Պատմամշակութային կառույցներ
Գյուղն ուներ Ս. Աստվածածին անունով հայկական եկեղեցի։ 1890-ականներին գյուղում կար 2 այլ եկեղեցիների ավերակներ։
Մարտունաշենի մոտակայքում գտնվում էին 4 ավերակ գյուղատեղիներ իրենց եկեղեցիներով.
Անվանի մարդիկ
Այստեղ է ծնվել Խորհրդային Միության հերոս Վաղինակ Զաքարյանը ։
Ծանոթագրություններ
Կատեգորիա:Ադրբեջանի կողմի բռնազավթված տարածքներ
(4411) Կոչիբունկյո
(4411) Կոչիբունկյո (Kochibunkyo), աստերոիդ աստերոիդների հիմնական գոտում։ Հայտնաբերվել է 1990 թվականի հունվարի 3-ին Ցուտոմու Սեկիի կողմից Գեյսեյում ։
Միջին հեռավորությունը Արեգակից կազմում է 2,166872 ա. մ., առավելագույնը մոտենում է 1,9675 ա. մ. հեռավորության վրա և հեռանում 2,3663 ա. մ. ։ Արեգակի շուրջ մեկ ամբողջական պտույտ է կատարում 1165,06 երկրային օրվա ընթացքում, իր ուղեծրով շարժվելով միջինում 0,308997 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,26° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Ցուտոմու Սեկիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մարմին (ֆիլմ)
«Մարմին» (El cuerpo), թրիլլեր, ֆիլմի ռեժիսորը Օրիոլ Պաոլոն է։ Ֆիլմի պրեմիերան կայացել է 2012 թվականի հոկտեմբերի 4-ին Սիտգեսի միջազգային կինոփառատոնում ։
Սյուժե
Դիահերձարանում Ալեքսը դատաբժշկին պատմում է Մայքայի բժշկական պատմության մասին։ Պենյան համոզված է, որ ինչ-որ մեկը գողացել է մարմինը դիահերձումից խուսափելու համար և կասկածում է Ալեքսին, ով, ըստ Փեննիի, շատ հեշտությամբ իր կնոջ մասին անցյալ ժամանակով է խոսում։ Պենյան նշում է, որ իր կինը՝ Ռութը, մահացել է 10 տարի առաջ ավտովթարից, սակայն նա դեռ խոսում է նրա մասին ներկա ժամանակով։
Ալեքսը լսում է բարձր աղմուկ և հայտնաբերում կոտրված պահեստային պահարան։ Ներսում նա գտնում է մի փոքրիկ շիշ, որի վրա գրված է TH-16 և հիշում է, որ այդ օրվա առավոտյան նա նույն շշից կաթիլներ է ավելացրել Մայքայի գինու մեջ։ Պենյան Ալեքսին հայտնում է, որ անհետացել է Մայքայի բջջային հեռախոսը։ Նա գտնում է շիշը Ալեքսի ձեռքում, ով խոստովանում է, որ դա տոքսին է, որն արտադրվում է Մայքայի դեղագործական ընկերության կողմից, բայց պնդում է, որ այն գտել է հատակին։
Դիահերձարանում ավելի ու ավելի տարօրինակ իրադարձություններ են տեղի ունենում, որոնք Ալեքսին ստիպում են հավատալ, որ Մայքան դեռ կենդանի է և ցանկանում է վրեժ լուծել իր գործի և իր սպանության համար։ Ալեքսը իմանում է, որ Մայքան վարձել է մասնավոր հետախույզ, քանի որ կասկածում էր նրան դավաճանության մեջ, ինչպես նաև գաղտնալսումների արդյունքում գիտեր, որ նա մտադիր է սպանել նրան։ Ալեքսն ամեն ինչ խոստովանում է Պենյեին և բացահայտում, որ իսկապես սիրում էր Մայքային։ Նա նաև պատահաբար հանդիպել է Կառլային, սիրահարվել նրան և պատմել նրան իր ամենամութ գաղտնիքները։ Ալեքսը կարծում է, որ Մայքան միայն ձևացրել է, որ գինի է խմել TH-16 տոքսինով, որը ութ ժամ անց սրտի կաթված է առաջացնում և արյան մեջ հետքեր չի թողնում, բայց փոխարենը նա ընդունել է նեյրոլեպտիկ միջոց, որի պատճառով պաթոլոգը նրան մահացած է համարել։
Ոստիկանությունը Ալեքսի և Մայքայի տանը ապացույցներ է հայտնաբերում, այդ թվում՝ դիահերձարանի քարտեզը։ Կոմայից դուրս գալուց հետո Անխելը պատմում է, որ աղմուկ է լսել և վերելակում տեսել է Մայքայի մարմինը, որից հետո Բալակլավայում մի մարդ ատրճանակով կրակել է նրա վրա՝ ստիպելով դուրս վազել։ Ալեքսը պնդում է, որ Մայքան ողջ է և անհետանալու միջոցներ ունի, իսկ Կառլան էլ վտանգի մեջ է։ Պենյան հայտնում է նրան, որ իրենք ապացույցներ չունեն Կառլ Միլերի մասին և որ բնակարանը, որը նա նշել է որպես Կառլայի բնակության վայր, տարիներ շարունակ դատարկ է։
Ալեքսի տեղափոխման ժամանակ ոստիկանությունը անտառում հայտնաբերում է Մայքայի դիակը։ Ալեքսը փորձում է փախչել, իսկ Պենյան վազում է նրա հետևից։ Ալեքսը ընկնում է գետնին և ասում, որ շտապ օգնության կարիք ունի։ Պենյան պատմում է ավտովթարի մասին, որի հետևանքով մահացել է իր կինը՝ Ռութը, և որ դա իրականում սպանություն էր. նրա կյանքը կարելի էր փրկել, եթե վթարի մեղավորը օգնություն կանչեր, այլ ոչ թե դեպքի վայրից փախչեր. Պենյան և նրա 10-ամյա դուստրը՝ Եվան, անօգնական դիտել են, թե ինչպես է Ռութը մահացել վթարիցմեկ ժամ անց։ Այնուհետև նա պատմում է Ալեքսին, որ միայն վերջերս է, որ Եվան հիշել է այդ մեքենայի հետևի հայելու վրա կախված առանցքային շղթայի պատկերանշանը՝ Ավալոն, Կալիֆոռնիա։ Պարզվում է հենց Ալեքսը և Մայքան են ավտոմեքենայով հարվածել Պենյայենց մեքենային և փախել դեպքի վայրից՝ թողնելով որ Ռութը մահանա։
Պենյան Ալեքսին ցույց է տալիս իր դստեր՝ Եվայի լուսանկարը, որը ներկայացել է որպես Կառլա Միլեր։ Հենց Պենյան և Եվան են վերցրել Մայքայի մարմինը։ Եվան սկզբում վստահ չէր Ալեքսի մեղքի մեջ, քանի դեռ Ալեքսը նրան չբացահայտեց իր ամենամութ գաղտնիքները, ներառյալ վթարի վայրից փախչելը։ Շնչահեղձ լինելով՝ Ալեքսը իմանում է, որ ութ ժամ առաջ Եվան իրեն տվել է TH-16 և որ սթրեսի հետևանքով առաջացած սրտի կաթվածը կնշվի որպես նրա մահվան պատճառ։
Մրցանակներ
Լավագույն դերասան - Ուգո Սիլվա
Անվանակարգեր
Լավագույն ռեժիսորական դեբյուտ - Օրիոլ Պաոլո Լավագույն դերասան - Խոսե Կորոնադո
Լավագույն դերասանուհի - Բելեն Ռուեդա Լավագույն ռեժիսորական դեբյուտ - Օրիոլ Պաոլո Լավագույն դերասան - Ուգո Սիլվա
Ծանոթագրություններ
Կատեգորիա:2012 ֆիլմեր Կատեգորիա:Իսպաներեն ֆիլմեր Կատեգորիա:Իսպանական ֆիլմեր Կատեգորիա:Թրիլերներ Կատեգորիա:Ֆիլմեր վրեժի մասին
Իլոնա Մարկարովա
Իլոնա Մարկարովա (Илона Маркарова), ռուսական թատրոնի ու կինոյի դերասանուհի։
Կենսագրություն
Իլոնա Մարկարովան մեծացել է Թիֆլիսում։ Մայրը ռուսերենի և ռուս գրականության ուսուցչուհի է։ Հայրը խորհրդային բանակի գնդապետ և սպորտի վարպետ է ։
Վոկալ է պարապել Թբիլիսիի կոնսերվատորիային կից գործող փորձարարական դպրոցում։ Վոկալի ուսուցչուհին է եղել Մարիինյան թատրոնի հայտնի երգիչ Վանո Սարաջիշվիլիի զարմուհի Օլգա Սարաջիշվիլին։ Ցանկացել է ընդունվել կոնսերվատորիա, սակայն մտափոխվել է։ Այնուհետև ընտանիքը տեղափոխվել է Սանկտ Պետերբուրգ, որտեղ ընդունվել է Թատերական արվեստի պետական ակադեմիա՝ ՌԴ ժողովրդական արտիստ Օլգա Անտոնովայի դասարան ։
Արտաքին հղումներ
Կատեգորիա:Ռուս դերասանուհիներ Կատեգորիա:Թատրոնի դերասանուհիներ Կատեգորիա:Ռուս կինոդերասանուհիներ
Յասմինա Ռեզա
Յասմինա Ռեզա (Yasmina Reza, ), թատրոնի և կինոյի ֆրանսիացի դերասանուհի, դրամատուրգ և արձակագիր։ Նրա պիեսները («Ռեզնիի Աստվածը», «Արվեստ») բեմադրվել են Եվրոպայի և Ամերիկայի շատ թատրոններում։
Կենսագրություն
Ծնվել է հրեաների ընտանիքում  ։ Հոր ընտանիքը ռուսական ծագմամբ պարսիկ հրեաներ էին, որոնք Հոկտեմբերյան հեղափոխությունից հետո փախել էին Ֆրանսիա։ Հայրը ծնվել է Մոսկվայում, ինժեներ ու ձեռնարկատեր էր   ։ Մայրը Բուդապեշտի հրեուհի էր, ջութակահարուհի, որը լքել էր Հունգարիա ն Հունգարիայի Ժողովրդական Հանրապետության կազմավորումից հետո ։
Ամուսնացած է, ունի 2 երեխա։
Արտաքին հղումներ
Կատեգորիա:20-րդ դարի գրողներ Կատեգորիա:21-րդ դարի գրողներ Կատեգորիա:Ֆրանսիացի գրողներ Կատեգորիա:Ֆրանսիացի սցենարիստներ Կատեգորիա:Ֆրանսիացի թարգմանիչներ Կատեգորիա:Լոուրենս Օլիվիեի մրցանակի դափնեկիրներ Կատեգորիա:«Թոնի» մրցանակի դափնեկիրներ Կատեգորիա:«Սեզար» մրցանակի դափնեկիրներ Կատեգորիա:Փարիզի համալսարանի շրջանավարտներ Կատեգորիա:Ֆրանսիացի դերասանուհիներ Կատեգորիա:Ֆրանսիացի կին դրամատուրգներ Կատեգորիա:Ֆրանսիացի վիպասաններ Կատեգորիա:Ֆրանսիացի լեզվաբաններ Կատեգորիա:Ֆրանսիացի արձակագիրներ Կատեգորիա:Թատրոնի ֆրանսիացի դերասանուհիներ Կատեգորիա:Ֆրանսիացի կինոդերասաններ Կատեգորիա:Ֆրանսիացի կինոռեժիսորներ Կատեգորիա:Ֆրանսիացի դրամատուրգներ Կատեգորիա:Ֆրանսիացի ռեժիսորներ Կատեգորիա:Ֆրանսիացի կինոդերասանուհիներ
Կուպիչև
Կուպիչև (Купичів), գյուղ Ուկրաինայի Վոլինի մարզի Տուրիի շրջանում։ Հիմնադրվել է 1577 թվականին։
2001 թվականի տվյալներով Կուպիչև գյուղում բնակվում էր 854 մարդ։ Բնակավայրը զբաղեցնում է 2565 կմ² տարածք։ Բնակչության խտությունը կազմում էր 332,94 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Տուրիի շրջանի բնակավայրեր Կատեգորիա:Ուկրաինայի գյուղեր Կատեգորիա:1577 թվականին հիմնադրված բնակավայրեր
Մասևցի
Մասևցի (Масівці), գյուղ Ուկրաինայի Խմելնիցկիի մարզի Խմելնիցկիի շրջանում։
Արտաքին հղումներ
Կատեգորիա:Ուկրաինայի Խմելնիցկիի մարզի Խմելնիցկիի շրջանի բնակավայրեր Կատեգորիա:Ուկրաինայի գյուղեր
Էնցկլյոսթերլե
Էնցկլյոսթերլե (գերմ.՝ Enzklösterle), կոմունա Գերմանիայի Բադեն-Վյուրթեմբերգ երկրամասում։
Ենթարկվում է Կարլսրուե շրջանին։ Մտնում է Կալվ կազմի մեջ։ Բնակչությունը կազմում է՝ 1186 մարդ (ըստ 2010 թվականի դեկտեմբերի 31-ի) ։ Տարածքը կազմում է՝ 20,20 կմ²։ Պաշտոնական կոդ՝ 08 2 35 025։
Արտաքին հղումներ
Կատեգորիա:Գերմանիայի բնակավայրեր
Շողերի լեռներ
Շողերի լեռներ, լեռնաշղթա Հայաստանի Արարատի մարզում, Գեղամա լեռների հարավարևմտյան կողմում, Խոսրովի անտառ արգելոցի տարածքում, Ուղտուակունք գետի աջափնյակում։ Ամենաբարձր գագաթը Շողեր լեռն է, որը ունի 2356 մ բարձրություն։ Լեռնաշղթայի երկարությունը 2 կմ է ։
Ծանոթագրություններ
Կատեգորիա:Արարատի մարզի լեռնաշղթաներ
Չալբողազ
Չալբողազ, գյուղ Օսմանյան կայսրությունում, Տրապիզոնի վիլայեթի Ունիեի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Օսմանյան կայսրության հայաբնակ գյուղեր
Զապլյուսե
Զապլյուսե (Заплюсье), քաղաքատիպ ավան Ռուսաստանի Պսկովի մարզի Պլյուսկի շրջանի կազմում։
Բնակչությունը 2010 թվականին գրանցված տվյալներով կազմում էր 1096 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Պսկովի մարզի Պլյուսկի շրջանի բնակավայրեր
Իվո վան Հովե
Իվո վան Հովե (Ivo van Hove, ), բելգիացի թատրոնի ռեժիսոր, հայտնի է իր ավանգարդային բեմադրություններով, Լոուրենս Օլիվիեի մրցանակի և Թոնի մրցանակի դափնեկիր։
Վաղ տարիներ. Ընտանիք
Իվո վան Հովեն ծնվել է 1958 թվականի հոկտեմբերի 28-ին, Բելգիայի Անտվերպենի Հեյստ-օպ-դեն-Բերգ գյուղում։ Նրա հայրը դեղագործ է եղել։ 11 տարեկանում վան Հովեն ընդունվել է մասնավոր դպրոց, որտեղ հետաքրքրվել է թատրոնով, խաղացել և օգնել է թատերական ստուդիայի պիեսի բեմադրություններում։ Դպրոցից հետո ծնողների համառ պահանջով ընդունվել է իրավաբանության ֆակուլտետ, սակայն իր ուսումը չի շարունակել այնտեղ Անտվերպենի արվեստի դպրոցի համար, որտեղ նա ռեժիսուրայում արել էր իր առաջին քայլերը։ 1981 թվականին նա իր առաջին դեբյուտային ներկայացումն է բեմադրել, որն ավելի շատ նման էր փերֆորմանսի, ըստ սեփական երկերի` «Լուրեր» պիեսը։ Հետագայում նա բեմադրել է ևս մի քանի պիեսներ, ինչպես նաև հետաքրքրվում էր թատրոնի համար դասական ֆիլմեր հարմարեցնելով ։
Կարիերա
1990-ից մինչև 2000 թվականը նա Բելգիայում և Նիդերլանդներում թատերական տարբեր ընկերություններ է ղեկավարել։ 2001 թվականից համարվում է Հոլանդիայի խոշոր ռեպերտուարային Toneelgroep Amsterdam թատրոնի գեղարվեստական ղեկավար։ Աշխատանքի տարիներին նա փառաբանել է իր ավանգարդային տեսիլքները և այդպիսի պիեսների բեմադրությունները, ինչպիսին են «Երեք քույր» (2002 թվական), «Հեդդա Գաբլեր» (2005 թվական), «Հրեշտակները Ամերիկայում» (2007 թվական), «Արևի երեխաները» (2010 թվական), «Երկար օրը գնում է գիշերը» (2013 թվական), «Մարիա Ստյուարտ» (2014 թվական) և այլն ։ 1998-2004 թվականներին նա եղել է Հոլանդական փառատոնի գլխավոր բեմադրեղը, որտեղ յուրաքանչյուր տարի ներկայացվում են ներկայացումներ, օպերային և բալետային բեմադրություններ ամբողջ աշխարհից։
Բացի հոլանդական թատրոնում աշխատելուց վան Հովեն ակտիվորեն տեսարաններ է բեմադրել աշխարհի տարբեր երկրներում։ Վան Հովեի բեմադրությունները ցուցադրվել են Էդինբուրգի փառատոնում, Վենետիկի բիենալեյում, Վիեննայի երաժշտական փառատոնում ։ 2000 թվականից սկսած կանոնավորապես ներկայացումներ է բեմադրել New York Theatre Workshop-ի օֆֆ-Բրոդվեյում ։ 2006-2008 թվականներին Ֆլամանդական օպերայում ռեժիսորը բեմադրել է Ռիխարդ Վագների «Նիբելունգի մատանին» օպերայի ամբողջական շարքը ։ 2012 թվականին վան Հովեն Լիոնի ազգային օպերայում բեմադրել է Ջուզեպպե Վերդիի «Մակբեթ» օպերան, իսկ 2013 թվականին Բեռլինի Կոմիշե օպերում բեմադրել է Պյոտր Չայկովսկու «Մազեպա» օպերան ։
2014 թվականին կայացել է Իվո վան Հովեի դեբյուտը Վեստ Էնդում, որտեղ նա նոր հայացքով բեմադրել է Արթուր Միլլերի «Տեսքը կամրջից» պիեսը։ Յանգ Վիկ և Ուինդխեմս թատրոնների բեմադրությունները ստացել են գերազանց մեջբերումներ և շահել են Լորենս Օլիվիեի մրցանակ` լավագույն ներկայացման վերսկսման համար ։ Վան Հովեն ստացել է Օլիվեի մրցանակ` «Լավագույն ռեժիսոր» անվանակարգում, ինչպես նաև համանման անվանակարգերի թատրոնի քննադատների ընկերության մրցանակ։ 2016 թվականին «Տեսքը կամրջից» պիեսը ցուցադրվել է Բրոդվեյի «Լիցեյական թատրոնում», որտեղ նաև գնահատվել է վաստակների համար, պարգևատրվելով ռեժիսորին Թոնի և Դրամա Դեսկ մրցանակների անվանակարգերում։ Նաև բեմադրությունը հաղթել է «Լավագույն վերածնված պիեսը» անվանակարգում, այդ թվում` հաղթելով վան Հովեի մյուս բեմադրությունը` «Խիստ քննությունը» (Արթուր Միլլեր) ։
2016 թվականի աշնանը Կոմեդի Ֆրանսեզի թատերախմբի հետ միասին Վան Հովեն Լուկինո Վիսկոնտիի «Աստվածների կործանումը» ֆիլմի թատրոնի ադապտացիան բեմադրել է Ավինյոնի պապի պալատի բեմում, որը դարձել էր այդ 23 տարվա փարիզյան թատրոնի առաջին վերադարձը ։ Ավելի ուշ Իվո վան Հովեն Ազգային արքունական թատրոնում Ռութ Ուիլսոնի հետ բեմադրել է «Հեդդա Գաբլեր» թատերագրության խորագիր դերերը ։ Լավագույն վերածնված ներկայացման համար ներկայացումն առաջադրվել է Լորենս Օլիվեի մրցանակին, բայց պարտվել է Յանգ Վիկ թատրոնի «Իյերմեյում»։ 2017 թվականի ապրիլին լոնդոնյան Բարբիկան թատրոնում սկսել է Լուկինո Վիսկոնտիի «Մոլեգնություն» ֆիլմի սահմանափակ ցուցադրումը (գլխավոր դերը` Ջուդ Լոու) ։
2018 թվականի ամռանն Իվո վան Հովեն որպես ռեժիսոր Փարիզի ազգային օպերայում ելույթ է ունեցել Մոդեստ Մուսորգսկու «Բորիս Գոդունով» օպերայի բեմադրությոններին) (խորագիր դերը` Իլդար Աբդրազակով)։
2018 թվականի հուլիսին հայտարարել էր, որ Վան Հովեն Բրոդվեյում «Վեսթսայդյան պատմության» նոր տարբերակ է բեմադրել, որը կդառնա 1957 թվականի նրա պրեմիերայի ժամից, այդ մյուզիքլի առաջին պրոֆեսիոնալ բեմադրությունը, որը չի կարող օգտագործել Ջերոմ Ռոբինսի ինքնօրինակ խորեոգրաֆիան։ Դրա հետ միասին մյուզիքլի համար նոր պարային մասը կատարել է բելգիացի խորեոգրաֆ Աննա Թերեզա Դե Կեերսմակերը։ Պրեմիերան կայացել է 2019 թվականի դեկտեմբերին ։
2019 թվականի փետրվարին լոնդոնյան թատրոնում Նոել Կաուարդն իրագործել է վան Հովեի «Ամեն ինչ Եվայի մասին» բեմադրությունը` Հոլիվուդի դասական թվականներից համանուն ֆիլմի բեմական ադապտացիան։ Հասակային դերասանուհու Մարգո Չենինգի գլխավոր դերը կատարել է Ջիլիան Անդերսոնը, իսկ նրա երիտասարդ երկրպագու Եվայի դերը հասել է Լիլի Ջեյմսին։ Ներկայացման երաժշտությունը գրել է Պի Ջեյ Հարվին ։
Անձնական կյանք
Իվո վան Հովեն քամինգ աութ էր։ Նրա բազմամյա կյանքի և թատրոնի խաղընկերը` դիզայները, դեկորացիայով նկարիչը, այդ թվում` գործնականապես վան Հովեի, Յան Վերսվեյվելդի բոլոր ներկայացումները։ Նրանք ծանոթացել էին 1970-ական թվականներին Անտվերպենի Արվեստի դպրոցում։ Վերսվեյվելդը խաղընկերոջը օգնել է գումար հավաքել 1980-ական թվականների առաջին բեմադրության համար ։
Արտաքին հղումներ
Կատեգորիա:Թատերական ռեժիսորներ Կատեգորիա:Հոլանդացի արվեստագետներ Կատեգորիա:«Թոնի» մրցանակի դափնեկիրներ
Կոլտնտեսությունների համագումար (1928)
Կատեգորիա:Հայկական ԽՍՀ Կատեգորիա:1928
Անոնե դի Բրիանցա
Անոնե դի Բրիանցա  (Annone di Brianza), կոմունա Իտալիայում, գտնվում է Լոմբարդիա մարզի Լեքո գավառում ։
Բնակչությունը կազմում է 2000 մարդ (2008 թվականի տվյալներով), բնակչության խտությունը կազմում է՝ 400 մարդ/կմ²։ Մակերեսը՝ 5 կմ²։ Փոստային ինդեքս՝ 23821: Հեռախոսային կոդ՝ 0341.
Ծանոթագրություններ
Կատեգորիա:Իտալիայի քաղաքներ
Մուխաշուրա
Մուխաշուրա (მუხაშურა), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 5 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Մեստիայի շրջան‎‎‎
Դիասպորա (սոցիալական ցանց)
Հանգույցների և օգտատերերի թիվը
2013 թվականին կեսերին Դիասպորա֊հանգույցների թիվն անցնում էր 160-ը։ Օգտատերերի թիվը մոտավոր հաշվարկներով կազմում է 400.000
Պատմություն
Նախագիծը 2010 թվականին ստեղծել են Նյու Յորքի համալսարանի չորս ուսանողներ։ Նույն թվականի ապրիլին Քիքստարտեր կայքում շուրջ 6500 նվիրատու $200.000 է նվիրաբերել նախագիծն իրականացնելու համար ։ Նվիրատուների շարքում էր նաև Ֆեյսբուք սոցիալական ցանցի հիմնադիր Մարկ Ցուկերբերգը ։
2011 թ. նոյեմբերի 23-ին գործարկվել է առաջին Դիասպորա հանգույցը։
Արտաքին հղումներ
Կատեգորիա:Սոցիալական ցանցեր Կատեգորիա:Ազատ ծրագրային ապահովում Կատեգորիա:2010 մշակված ծրագրային ապահովում
Ռոժե Կուզինե
Ռոժե Կուզինե (Roger Cousinet, ), ֆրանսիացի մանկավարժ, աստերոիդների հայտնաբերող, Ֆրանսիայում առաջադիմական մանկավարժության (Նոր մանկավարժություն) ուղղության վառ ներկայացուցիչներից։
Կենսագրություն
1903 թվականին Փարիզի Բարձրագույն նորմալ դպրոցը (École Normale Supérieure) ավարտելուց հետո անցնում է ուսուցչական աշխատանքի։ Միաժամանակ ֆրանսիացի նշանավոր փիլիսոփա և սոցիոլոգ Էմիլ Դյուրկհեյմի ղեկավարությամբ աշխատում է երեխաների սոցիալական կյանքն ուսումնասիրող ատենախոսության վրա։ 1910-1941 թվականներին եղել է տարրական դպրոցների ավագ տեսուչ։ 1921 թվականին հիմնադրել է Նոր կրթության ասոցիացիան (գործել է մինչև 1939 թվականը), իսկ 1964 թվականին՝ «Կրթություն և զարգացում» հանդեսը, որը Ֆրանսիայում ոլորտի առաջատար պարբերականներից է։
Հիմնական ներդրումը
Լինելով Ֆրանսիայում առաջադիմական կրթության ուղղության առաջամարտիկը՝ Կուզինեն պահանջում էր վերանայել ավանդական դասական կրթության մոդելը, որը հիմնված էր պահպանողական ուսուցման և ըստ սոցիալական պատկանելության երեխաների կրթության տարբերակման վրա։ Նոր (առաջադիմական) կրթության հիմքում, ըստ Կուզինեի, ոչ թե ուսուցչի ազդեցությունն է աշակերտի վրա, այլ աշակերտի աշխատանքն է՝ ուղղված սեփական զարգացմանը։ Երեխաները, ինչպես համոզված էր Կուզինեն, հակված են դրսևորելու կազմակերպվածություն, ջանասիրություն և կայուն առաջընթաց, եթե զբաղվում են իրենց դուր եկող գործով։
Ըստ Կուզինեի՝ երեխան համառորեն պաշտպանում է սոցիալական զարգացման իր ուղին. նա «հուշում է», «արտագրում է», «խոսում է», իսկ ուսուցիչն ավելի շատ ժամանակ է վատնում դասարանում կարգապահություն հաստատելու համար, քան դասը բացատրելու։ Անկախ ամեն ինչից երեխաներն ապրում են իրենց կյանքով. խմբերում կան առաջնորդներ, քավության նոխազներ, և անընդհատ ամենատարբեր դրսևորումներով պայքար կա աշակերտների և ուսուցիչների միջև։ Ավելին, ինչպես նշում էր Կուզինեն, ավանդական դասավանդման գործընթացը հիմնված է կեղծ կատեգորիաների վրա՝ ծրագրեր, որոնք կապ չունեն կամ քիչ կապ ունեն երեխայի հետաքրքրության հետ, քննություններ, ստուգողական աշխատանքներ և դատավորի դերում հանդես եկող ուսուցիչ։
Վերը նշված խնդիրները հաղթահարելու նպատակով 1920 թվականին Կուզինեն մի շարք ուսուցիչ կամավորների հետ մշակեց ազատ խմբային աշխատանքի մեթոդը, որի էությունը աշակերտների ամբողջական ազատությունն էր և ճանաչողական գործունեությունը։ Ըստ այդմ, աշակերտները դասարանում բաժանվում են խմբերի և ընտրում նախապես հայտնի զբաղմունքներից կամ ուսումնական թեմաներից որևէ մեկը, իսկ ուսուցիչը միայն հետևում է խմբի աշխատանքին, անհրաժեշտության դեպքում խորհուրդներ տալիս և ստուգում նրանց աշխատանքի արդյունքները։ Կուզինեն տարբերակում էր դասավանդումը և ուսուցումը։ Նրա մեթոդը թույլ էր տալիս երեխաներին ապրել, շփվել, աշխատել խմբում, զարգացնել նպատակասլացություն, համբերություն և նախաձեռնողականություն։
Խմբային աշխատանքի մեթոդը
Նման վարժությունները պարբերաբար կրկնվում են, և այդպիսով երեխաները նախօրոք ծանոթանում են թեմային և սովորում են ճիշտ դասակարգել։
Մեթոդները
Կուզինեն առանձնահատուկ ուշադրություն է դարձնում պատմության դասավանդման մեթոդին։ Նրա կարծիքով, պատմությունն այն տեսքով, որով մատուցվում է, ոչ միայն վնասակար է, այլև ոչ ընկալելի։ Ըստ մանկավարժի՝ երեխաներին ավելի շատ հետաքրքում է իրերի ու երևույթների էվոլյուցիան։ Կուզինեն իրերի պատմության մի ամբողջական ցանկ կազմեց՝ ներառելով դրա մեջ հագուստի, տրանսպորտի և հաղորդակցության, կրթության, գյուղատնտեսության, գործարարության պատմության մասին զանազան թեմաներ։
Արտաքին հղումներ
Կատեգորիա:Ֆրանսիացի մանկավարժներ Կատեգորիա:Աստերոիդ հայտնաբերողներ Կատեգորիա:20-րդ դարի խմբագիրներ
Վասիլևկա (գյուղ, Սերեդինա-Բուդայի շրջան)
Վասիլևկա (Василівка), գյուղ Ուկրաինայի Սումիի մարզի Սերեդինա-Բուդայի շրջանում։
2001 թվականի տվյալներով Վասիլևկա գյուղում բնակվում էր 37 մարդ։
Արտաքին հղումներ
Կատեգորիա:Ուկրաինայի Սումիի մարզի Սերեդինա-Բուդայի շրջանի բնակավայրեր Կատեգորիա:Ուկրաինայի գյուղեր